Pacomius Moubelet Boubeya
Pacomius, vulgo Pacôme Moubelet Boubeya (natus die 12 Martii 1963 in urbe Bitem provinciae Woleu-Ntem), est politicus Gaboniensis. Patre praefecto provinciali, Pacomius in urbibus variis eruditus est, sed denuo lyceum nationalem Liberopoli frequentabat. Alumnus est collegii Ealing universitatisque Salfordensis in Anglia. Minister eruditionis superioris patriae meruit ab anno 2014, minister a rebus internis ab anno 2015, minister a rebus externis a die 2 Octobris 2016 usque in annum insequentem, successor in hoc munere Emmanueli Issoze Ngondet, qui primus minister promotus est. Iterum ab 2020 usque in 2022 minister rerum externarum fuit.

Bibliographia 
 "Pacôme Moubelet-Boubeya à la croisée des chemins du paradis et de l'enfer" in Afrique éducation (11 Septembris 2016)
 Christophe Châtelot, "Gabon : Ali Bongo Ondimba échoue à constituer un gouvernement d’ouverture" in Le Monde (3 Octobris 2016)

Nexus externi 
 "Pacôme Moubelet Boubeya : portrait d'un homme de l'ombre à la lumière" (1 Februarii 2014) apud Union des Jeunes du Parti démocratique Gabonais

Alumni collegiorum et universitatis Londinii Occidentalis
Alumni collegiorum et universitatis Salfordensis
Politici Gabonis